**II 3 – Italijanščina, 9. RAZRED**

**7. TEDEN (4. 5. – 8. 5. 2020)**

Pozdravljene,

upam, da ste preživele lepe počitnice, da ste se oddahnile od šole in da boste polne zagona vstopile v nov, že sedmi teden pouka na daljavo.

Verjetno ste že seznanjene, da se v drugi polovici maja spet vidimo v šolskih klopeh. Uradnih podatkov, kako in kdaj točno se bo to zgodilo, učitelji še nimamo, zato spremljajte obvestila na šolski spletni strani.

V tednu pred počitnicami ste rešile pisno preverjanje znanja. Šlo vam je dobro, povprečno število točk je bilo 47,6 (71%), to predstavlja oceno 3.

Težave ste imele pri:

* **Spreganje glagolov v sedanjiku**: priznam, da je bila naloga težka (če ne bi bilo glagolov na *–ire*, ki smo jih na hitro predelale v prvem ocenjevalnem obdobju, bi bilo dosti boljše). Ta snov se ne navezuje neposredno na 7. in 8. enoto v učbeniku, ampak gre za osnovno znanje. Pri tujih jezikih moramo temeljne snovi znati vedno in ne samo, ko jih učitelj razloži pri pouku in pri prvem testu, ki razlagi sledi.

Za primerjavo (ki sicer najboljša, ker se angleščino učite veliko več časa in bolj temeljito kot italijanščino): verjamem, da pravila za *present simple* znate tudi zdaj, čeprav ste se to učile v 6. razredu (mogoče tudi že prej) in jih boste morale znati še cel čas srednje šole.

V ocenjevanju take naloge ne bo.

* **Glagol *piacere***: oblika glagola je odvisna od besedne zveze za njim (glejte razlago v 5. tednu pouka na daljavo - pošiljam še enkrat v priponki).
* **Glagola *volere* in *potere* v pogojniku**: tiste, ki ste imele pri tej vaji težave, se morate naučiti oblik (glejte razlago v 5. tednu pouka na daljavo - pošiljam še enkrat v priponki).
* **Bralno razumevanje**: Ta naloga vam ni povzročala večjih težav. Tudi v ocenjevanju bo podobna naloga, zato prosim, da se potrudite in jo poskusite rešiti (ne puščajte praznih črt, če bo treba kaj napisati). Imejte v mislih, da so rešitve VEDNO v besedilu.

Da bo ocenjevanje pošteno do vseh, sem se odločila, da bo v pisni obliki, zelo podobno preverjanju (enak tip nalog), snov ostane seveda enaka.

Ocenjevanje boste dobile po elektronski pošti že ta teden v torek, 5. 5. 2020. To pa ne pomeni, da mi morate rešeno preverjanje poslati isti dan, ampak najkasneje do nedelje, 10. 5. 2020. Za reševanje bi moralo biti 45 minut dovolj, ni pa nič narobe, če porabite več časa. Sklepam, da v tem tednu še nimate ocenjevanj (potekala naj bi v tednu od 11. 5. naprej) in menim, da je boljše, da ocenjevanje pri italijanščini opravite čim prej in se nato posvetite ostalim predmetom.

**ČE SE KDO NE STRINJA, DA SE OCENJEVANJE IZPELJE ŽE V TEM TEDNU, NAJ ME OBVESTI PO ELEKTRONSKI POŠTI** **nina.martelanc@os-franaerjavca.si****. OCENJEVANJE BO PRESTAVLJENO NA DRUG DATUM, ČE SE S PREDLAGANIM NE STRINJA POLOVICA UČENK V SKUPINI.**

**Prosim, da nalog ne rešujete s svinčnikom!**

Ko test rešite, ga poslikajte/poskenirajte in mi ga po elektronski pošti **obvezno** pošljite v pregled **najkasneje do nedelje, 10. 5. 2020.**

Ko prejmem rešena ocenjevanja znanja od vseh v skupini (štiri ste), vam bom oceno, popravke in komentar poslala po elektronski pošti.

V tednu od 11. 5. 2020 nadaljujemo z jemanjem nove snovi (nadaljujemo z enoto 8 v učbeniku), tako da boste pri italijanščini aktivne tudi po pridobljeni pisni oceni.

Še vedno velja, da me v primeru dodatnih vprašanj lahko kontaktirate preko elektronske pošte: nina.martelanc@os-franaerjavca.si .

Tisti, ki **ste se strinjale**, da vam oceno od tekmovanja iz bralne značke vpišem v redovalnico, pričakujte, da bo ocena vpisana do 15. 5. 2020.

ZLATO priznanje – ocena 5

SREBRNO priznanje – ocena 4

Priznanje za SODELOVANJE – ocena 3

Ostanite zdrave.

Lep pozdrav,

Nina Martelanc